作者：刘辰翁
词牌/韵律：摸鱼儿

paragraphs: 更比他、东风前度，依然一榻如许。
深深旧是谁家府，落日画梁燕语。
帘半雨。
记湖海平生，相遇忘宾主。
阑珊春暮。
看城郭参差，长空澹澹，沙鸟自来去。
江山好，立马白云飞处。
秦川终是吾土。
登临笑傲西山笏，烟树高高杜宇。
君且住。
况双井泉甘，汲遍茶堪煮。
歌残金缕。
恰黄鹤飞来，月明三弄，仍是岳阳吕。